҃е́нникъ мо́лится та́йнѡ: си́ми бл҃же́нными си́лами, влд̑ко чл҃вѣколю́бче, и мы̀ грѣ́шніи вопіе́мъ, и глаго́лемъ: ст҃ъ єсѝ я́кѡ вои́стинну и прест҃ъ, и нѣ́сть мѣ́ры великолѣ́пію ст҃ы́ни твоея̀, и прпд̑бенъ во всѣ́хъ дѣ́лѣхъ твои́хъ, я́кѡ пра́вдою и судо́мъ и́стиннымъ вся̂ наве́лъ єсѝ на ны̀: созда́въ бо человѣ́ка пе́рсть взе́мъ ѿ землѝ, и ѻ́бразомъ твои́мъ бж҃е поче́тъ, положи́лъ єсѝ въ раѝ пи́щи, безсме́ртіе жи́зни и наслажде́ніе вѣ́чныхъ бла̂гъ, въ соблюде́ніе за́повѣдей твои́хъ ѡбѣща́въ єму̀: но преслу́шавша тебѐ и́стиннаго бг҃а, созда́вшаго єго̀, и пре́лестію ѕмі́евою привле́кшася, умерщвле́на же свои́ми прегрѣше́ньми, изгна́лъ єсѝ єго̀ пра́веднымъ твои́мъ судо́мъ бж҃е, ѿ рая̀ въ мі́ръ се́й, и ѿврати́лъ єсѝ въ зе́млю, ѿ нея́же взя́тъ бы́сть, устроя́я єму̀ пакибытія̀ спасе́ніе, въ само́мъ хрс̑тѣ̀ твое́мъ